cyanic-selkie/wikianc huggingface dataset:
Såpe
Virkning
Den upolare delen av såpeanionene søker seg vekk fra det polare vannet og fester seg på smuss. De trenger seg også inn mellom fibrene og mellom fiber og smuss slik at smusset løsner. Den upolare delen av såpeanionene binder seg til fettet slik at de (såpeanionene) ligger som en film rundt hver enkelt fettdråpe. Filmen gjør at dråpene ikke slår seg sammen og ikke fester seg til tøyfibrene igjen. Såpeanionene som festet seg til fibrene har den polare delen ut mot vannet, og vil derfor frastøte filmen rundt det frigjorte fettet.
Reidar Andersen
Reidar Andersen (født 20. april 1911 i Norderhov, Buskerud, død 15. desember 1991 i Oslo) var en norsk skihopper som konkurrerte på 1930-tallet.
Han vant bronse i Vinter-OL 1936 i Garmisch-Partenkirchen. I tillegg har han vunnet sølv i VM i 1930, 1935 og 1937.
Han er den eneste som noen gang har vunnet parallelt Holmenkollrennet og Norgesmesterskapet 3 år på rad: 1936, 1937 og 1938. Han ble tildelt Holmenkollmedaljen i 1938.
Andersen ble i 1971 opptatt i National Ski Hall of Fame, og i biografien nevnes de 18 seirene han tok i skihopping under USA-turneen i 1939. Etter den andre verdenskrigen gjorde han enda en turne i statene for å fremme skisporten.
Tjørvåg Idrettslag
Tjørvåg Idrettslag (stiftet i 1974) er et idrettslag fra bygda Tjørvåg, midt mellom Fosnavåg og Ulsteinvik i Møre og Romsdal. Naboklubb til blant andre Bergsøy IL, Gursken IL, Hasundgot IL, Hareid IL, IL Hødd og Moltu IL.
Fotball
A-laget i fotball spiller for tiden i 6. divisjon på Sunnmøre.
Canadian Hot 100
Canadian Hot 100 er en hitliste over de 100 mest populære sangene i Canada den siste uken. Listen publiseres hver tirsdag av magasinet Billboard og ble lansert 31. mars 2007. Listen er i dag den ledende hitlisten for singler i Canada.
Den kanadiske listen har mange likheter med Billboards amerikanske liste Hot 100, begge listene omfatter fysisk og digitalt salg og nedlastning som måles og registreres av selskapet Nielsen SoundScan. I tillegg registreres strømming og radio-avspillinger målt av Nielsen BDS. Canadas radioliste utarbeides på grunnlag av antall avspillinger i mer enn hundre radiokanaler innen musikksjangre som rock, country, moderne voksenpop og moderne hitmusikk.
Den første sangen som toppet Canadian Hot 100, var «Girlfriend» av Avril Lavigne 31. mars 2007. Ved utgangen av 2018 hadde listen hatt 134 ulike nummer én-hits.
Historie
Listen ble grunnlagt i 2007, og den første listen ble utgitt 31. mars samme år. Den ble tilgjengelig for allmennheten først 7. juni samme år, på Billboards nettsted. Listen er den første Hot 100-listen som Billboard har etablert utenfor USA.
Billboard listesjef Geoff Mayfield sa ved lanseringen at den nye Billboard Canadian Hot 100 skal tjene som Canadas fremste liste over de mest populære sangene i landet. Billboard Canadian Hot 100 ledes av Paul Tuch, sjef for den kanadiske divisjonen i Nielsen BDS. Dette skjer i partnerskap med Silvio Pietroluongo, Billboards sjef for hitlister og sjef for Billboard Hot 100.
Fylkesvei 538 (andre betydninger)
I Norge finnes fylkesvei 538 i de følgende fylkene:
Tom Sherak
Tom Sherak er president for Academy of Motion Picture Arts and Sciences i 2009-2010 perioden.
Karriere
Sherak begynte å jobbe med filmdistribusjon i Paramount Pictures i 1970. Etter å ha jobbet som visepresident og sjefsinnkjøper i General Cinema, begynte han i Twentieth Century Fox, der han jobbet seg opp gjennom roller innen distribusjon og markedsføring til å bli sjef for innenlands distribusjon for selskapet i 1990.
Sherak var med på danne Revolution Studios, som produserte rundt 30 filmer i de syv årene de var operative, inklusive Black Hawk Down, xxx og Hellboy.
Sherak jobber i dag som filmkonsulent for bl.a. Marvel Studios, og innehar en rekke styreverv i forbindels med filmindustrien.
Deccan Chronicle
Deccan Chronicle er en engelskspråklig avis som har hovedredaksjon i Hyderabad i India. Den ble grunnlagt i 1938. Avisen har et opplag på 1,45 millioner eksemplar om dagen og distribueres i delstatene Andhra Pradesh, Karnataka, Kerala og Tamil Nadu. Deccan Chronicle utgis i elleve utgaver i byene Hyderabad, Anantapur, Bangalore, Chennai, Coimbatore, Karimnagar, Kochi, Nellore, Rajahmundry, Vijayawada og Visakhapatnam.
Georg Nielsen
Georg Nielsen (født 3. april 1710 i Nordborg på Als, død 19. april 1797) var en dansk hoffembedsmann og frimurer.
Faren Daniel Nielsen var prest. Etter å ha studert i Jena kom han 1739 til København og ble der i 1746 pasjehovmester, i 1755 lærer for den senere kong Christian VII og i 1766 kabinettssekretær og kabinettskasserer hos dronning Caroline Mathilde, kasserer ved Chatolkassen og bibliotekar ved Kongens Håndbibliotek. 1759 fikk han tittel som justisråd, 1765 etatsråd og 1768 konferensråd.
Nielsen var medlem av frimurerlosjen St. Martin i København, og fungerte som konstitueret stormester av den losjen Zorobabel i København perioden fra 1744 til 6. januar 1749.
White Peak
White Peak er den lavereliggende, sørlige delen av Peak District i England. Det meste av bebyggelsen i Peak District finnes i dette området, som har en kalksteinsgrunn som gir gode beitemarker for småfe og storfe. Området dekker Staffordshire Peaks, Cheshire Peaks rundt Macclesfield og Derbyshire Peaks sør for Hope Valley. I den høyereliggende, nordlige delen av Peak District, Dark Peak, er det svært lite bebyggelse.
De største byene i området ligger utenfor nasjonalparken. Disse inkluderer Matlock og Buxton. En rekke landsbyer, som Bakewell, ligger i parkområdet.
Rundt Tideswell Flagg, Chelmorton og Youlgrave finner man lange, smale åkre, en inndeling som er bevart fra middelalderen. Det er en rekke turveier i området.
Zhuang
Zhuang kan bety:
The Devil’s Garden
The Devil's Garden er en amerikansk drama-stumfilm fra 1920, regissert av Kenneth Webb. Hovedrollen spilles av Lionel Barrymore. Manus er basert på en roman fra 1913 av den britiske forfatteren W. B. Maxwell.
Filmen er antatt tapt.
Handling
For å hjelpe ektemannen sin med å beholde jobben hans, gir en kvinne omsider etter for arbeidsgiverens romantiske fremskritt ovenfor henne. Men når mannen hennes oppdager hva som foregår, dreper han sin konkurrent.
MF «Kvaløy»
MF «Kvaløy» kan vise til:
Papilio hospiton
Papilio hospiton er en dagaktiv sommerfugl i gruppen av svalestjerter.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven er spraglete farget i hvitt, gult, svart. Farge flekkene er likt ordnet på hvert av kroppssegmentene, og danner derfor et mønster. Utseendet er radikalt forskjellige fra de voksne, både i levevis og i kroppsbygning. Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen er festet i et magebelte til en stilk eller lignende.
Levevis
Paringen skjer ved sammenkobling mellom de to kjønnene. Eggene legges direkte på næringsplanten.
Papilio hospiton tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Profeten (film)
Profeten (fransk originaltittel: Un prophète) er et fransk krimdrama regissert av Jacques Audiard. Audiard hevder at filmen forsøker å «skape ikoner, bilder for mennesker som ikke har bilder, araberne i Frankrike». Han har og uttalt at filmen «ikke har noe å gjøre med hans syn på samfunnet», og er fiksjon.
Handling
Den unge analfabeten Malik El Djebena (Tahar Rahim) blir dømt til seks års fengsel, der han kommer i kontakt med den korsikanske mafiaen, ledet av Luciani, som styrer de innsatte. Malik tøffer seg opp mens han soner, og vinner tillit hos mafiaen. Etter at Malik dreper medfangen Reyeb på Lucianis ordre, ordner Luciani permisjoner for Malik, der han utfører oppdrag (inklusive drap) for mafiaen. Malik lærer seg etterhvert å lese, og utvikler sitt eget nettverk og egen makt, til han slutt ikke lenger er på Lucianis side.
Produksjon
Filmens manus, omskrevet av Jacques Audiard og Thomas Bidegain, ble gitt til de av en produsent, mens ideen om å filme i et fengsel fikk Audiard etter en filmvisning han hadde i et fengsel, og han så de forholdene de hadde.
Audiard ga rollen som Luciani til Niels Arestrup, som hadde spilt i Audiards forrige film. Han møtte Tahar Rahim da de delte en bil fra et annet filmsett. For st filmen skulle være mest mulig realistisk, ble tidliger innsatte brukt som konsulenter og statister.
Mottagelse
Filmen er møtt med overveldende positive anmeldelser, og har en rating på 97% hos Rotten Tomatoes.
Filmen er nominert til en Oscar i kategorien beste fremmedspråkelig film.
Profeten vant Grand Prix under Cannes filmfestival i 2009. Under den 53. London Film Festival, vant den prisen for beste film. Filmen vant BAFTA for beste fremmedspråkelige film.
Appleby
Appleby kan vise til:
The Wrecking Crew
Medlemmene i The Wrecking Crew hadde hovedsakelig bakgrunn fra jazz eller klassisk musikk, men hadde en svært allsidig og ulik bakgrunn. Det var en gruppe av de første en hver arrangør ønsket å engasjere, nærmest uansett hvilken type innspilling det var snakk om, for fjernsyn, kjenningsmelodier, filmmusikk reklamejingler og en hver innspilling innen populærmusikk, alt fra The Monkees til Bing Crosby.
Av de kjente aktørene som forbindes med The Wrecking Crew er produsenten Phil Spector som brukte denne gruppen til å skape sitt lydbilde «Wall of Sound» og The Beach Boys leder Brian Wilson som brukte denne gruppens talenter på mange av sine innspillinger på midten av 1960-tallet, som «Good Vibrations» og «California Girls» og det høyt rosede albumet Pet Sounds.
Fylkesvei 562 (andre betydninger)
I Norge finnes fylkesvei 562 i de følgende fylkene:
Varm mørk materie
Varm mørk materie (, WDM) er en hypitetisk form for mørk materie med egenskaper som ligger mellom het mørk materie og kald mørk materie og forårsaker at struktrelle formasjoner fremstår med bunnen opp fra over den fristrømmende skalaen, og toppen ned under den fristrømmende skalaen. Den mest vanlige kandidaten er sterile nøytrinoer og gravitinoer. WIMP (weakly interacting massive particles, eller svakt interagerende massive partikler) kan være kandidat til varm mørk materie når den dannes ikke-termisk, men generelt er WIMP kandidater til kald mørk materie.
The Wrecking Crew
The Wrecking Crew ble tatt opp i Musicians Hall of Fame 26. november 2007.
Medlemmer
Blant de kjente medlemmene av The Wrecking Crew er:
Baltisk mesterskap i friidrett 2021
Baltisk mesterskap i friidrett 2021 var et internasjonalt mesterskap i friidrett for utøvere fra Baltikum. Mesterskapet ble arrangert i Ogre i Latvia 13. og 14. august 2021.
Hvert land kunne stille med to deltakere per øvelse.
Referanser
<References />
Fylkesvei 56 (andre betydninger)
I Norge finnes fylkesvei 56 i de følgende fylkene:
Utskarpen menighetshus
Utskarpen menighetshus er fra 1991 i Rana kommune, Nordland fylke.
Fylkesvei 531 (andre betydninger)
I Norge finnes fylkesvei 531 i de følgende fylkene:
Nødsentral
En nødsentral eller nødmeldesentral er en kommunikasjonssentral som tar imot, tolker og iverksetter utrykning på bakgrunn av nødmeldinger fra publikum via nødnummer. Sentralene bemannes av nød- eller beredskapsfaglig personell, og foretar en faglig vurdering av hver nødmelding. Nødsentralen kan ha utrykningsmannskaper direkte tilknyttet sentralen, men de fleste dekker et større geografisk område med flere utrykningsstasjoner.
Finland
I Finland drives nødsentralene av etaten Hätäkeskuslaitos (svensk: Nödcentralsverket), som ble opprettet i 2001. Finland har ialt seks nødsentraler. (Åland har sin egen organisasjon, Landskapsalarmcentralen, som er underlagt Ålands polismyndighet. )
Nødsentralene varsler de myndigheter som behøves for å ta hånd om den akutte nødsituasjonen. På denne måten fungerer Hätäkeskuslaitos som den første unsettende og beskyttende myndighetslenken i den hjelpende kjeden.
Norge
I Norge ligger forvaltningsansvaret for nødmeldesentralene under Justis- og beredskapsdepartementet (Direktoratet for samfunnssikkerhet og beredskap, Politidirektoratet) og Sosial og Helsedepartementet (Helsedirektoratet). Det er tre typer nødmeldesentraler med nødnummer i parentes:
Operativ drift ligger under henholdsvis (inter)kommunalt brannvesen, politidistrikt, og ulike helseforetak. Nødmeldesentralene har avansert digitalt utstyr som kan ta imot og lagre nødmeldinger, og brann-, politi- eller helsepersonell på døgnkontinuerlig vakt som tolker og bedømmer meldingene. Utrykningene kan styres underveis fra nødmeldesentralen ved hjelp av flåtestyring, basert på ytterligere meldinger eller korreksjoner underveis i nødoppdraget.
Opprinnelig er opprettelse og drift av nødmeldesentraler et (inter)-kommunalt ansvar i Norge, og i dag faller nødsentralene normalt sammen med politidistriktene og enheter under helseregionene.
Det ble diskutert (2008) i Norge hvorvidt de tre typene fagsentraler skulle slås sammen i Norge med opprettelse av ett, felles nødnummer, men dette er frafalt. Det er vedtatt at nødsentralene for brann og politi skal samlokaliseres, men beholde sine respektive nødnummer.
Fra 2009 er det driftsatt et eget digitalt nødnett for nødetatene - et radiobasert, lukket kommunikasjonsnett som er direkte knyttet til nødmeldesentralene og muliggjøre direkte flåtestyring og beskjedtjeneste mellom nødmeldesentral og nødmannskaper. Dette vil utvikles, anskaffes og driftes av Direktoratet for nødkommunikasjon (DNK).
Rekha Sharma
Utvalgt filmografi
''Listene under er ikke komplett, se Internet Movie Database – Rekha Sharma'
Fylkesvei 561 (andre betydninger)
I Norge finnes fylkesvei 561 i de følgende fylkene:
Großolbersdorf
Großolbersdorf er en kommune i Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen hadde 3 000 innbyggere den 31. desember 2010.
Loff
Loff er et lyst fint brød som ikke inneholder andre typer mel enn finsiktet hvete.
Næring
Loff har færre næringstoffer en grovbrød og er dermed det minst sunne brødet vi har. Den groveste type brød gir to til tre ganger så mye kostfiber som fint brød. Loff gir også mindre metthetsfølelse enn grovere brød. Loff fordøyes raskere enn grovere brød og gir raskere økning av blodsukker og fall av insulin enn grovere brødtyper.
Servering
Loff serveres ofte når man ønsker brød til middagsretter, og som vanlig brød med smør og pålegg.
Annet bruk
Fettfri loff anbefales til rengjøring der man ikke kan bruke væsker, og har blant annet blitt brukt for å rengjøre kirker. Slik loffdeig brukes også til rensing av eldre kunstverker der overflaten er dekket av støv og skitt fra luften, og en er usikker på om malemidlene som er brukt vil tåle kraftigere rens.
Kirsten Giftekniv
Kirsten Giftekniv (også kalt Kirsten Gifte-Kniv eller Kirsten Gifteknivs) er en rollefigur i enakter-komedien «Den forvandlede brudgom» som ble skrevet av Ludvig Holberg og utgitt i 1753.
Kirsten Giftekniv omtales i skuespillet som «… den gamle Madame, Kirsten Gifte-Kniv, som pleyer at gaae forliebte Folk til Haande.» Skuespillet har forøvrig kun kvinneroller, men Holberg skriver at rollen som Kirsten Gifte-Kniv skal spilles av en mannlig skuespiller.
Uttrykket Kirsten Giftekniv er siden brukt om personer som bistår med å finne og forene personer i ekteskap eller kjærlighetsforhold. Det brukes gjerne spydig, om de personer som er i overkant ivrige i å spleise andre.
Giftekniv
Sluttleddet kniv kan tolkes i betydningen «person som er utrustet». Det vil si at en giftekniv er en person som er utrustet for å få noen giftet.
På fransk kalles en giftekniv en marieur eller en marieuse; på engelsk er uttrykket matchmaker.
Monterrey
Monterrey er en by nordøst i Mexico. Den er hovedstaden i delstaten Nuevo León. Med sine i overkant av 2 millioner innbyggere i kommunen og over 5 millioner innbyggere i storbyområdet er Monterrey Mexicos tredje mest folkerike by.
Byen er kjent for sin industri med produksjon av blant annet stål, sement, glass og øl. Industrigigantene Cemex og Cervecería Cuauhtémoc Moctezuma holder til i Monterrey.
EM i karate 1973
EM i karate 1973 (europamesterskapet i karate) ble arrangert i Valencia i Spania i 1973.
Eksplosiv personlighetsforstyrrelse
Eksplosiv personlighetsforstyrrelse er en personlighets-og atferds-forstyrrelse. Det går ut på at den som lider av det er emosjonelt ustabil, og kan ha følelsesmessige utbrudd som ofte er preget av en atferd som kan være vanskelig å kontrollere. Atferden gir ofte utslag i trusler eller vold mot andre mennesker.
Årsak
Årsak er at aktiviteten i hjernen forandrer seg mye. Psykologiske og sosiale forhold kan spille inn. Lidelsen forekommer vanligvis i ungdomsårene, og forsvinner vanligvis i 20- og 30-årsalderen.
Behandling
Behandlingsmetoder er i oftest medisinsk og psykologisk hjelp.
Motu proprio
Motu proprio er en betegnelse på en spesiell type pavelig dokument. Det kjennetegnes ved at formuleringen motu proprio (latin, «av seg selv», «av egen vilje») brukes; dette signaliserer at det er paven selv som har forberedt dokumentet, og ikke andre i den pavelige administrasjon. En motu proprio er gyldig selv om den tilsynelatende er i strid med kirkelig lovgivning eller tidligere pavelige instruksjoner.
Den har normalt form av et dekret, og minner om et pavelig brev bortsett fra at den ikke er forseglet og ikke har kontrasignatur. Det begynner med å angi grunnene til at det er skrevet, fulgt av en forklaring av hvilke godkjenninger som er gitt, forandringer som er beordret osv. Paven signerer personlig, med navn og dato på latin. Det blir så utsendt fra Dataria Apostolica, normalt med originaltekst på italiensk eller latin.
Elvas
Elvas er en bykommune øst i Portugal med om lag 23000 innbyggere. Næringslivet domineres av produksjon og dyrking av jordbruksprodukter og diverse tekstilrelatert virksomhet. Byen er mest kjent for å være en av Portugals sterkeste festningsbyer.
Zhuang (språk)
Zhuang er et tai-kadai-språk som tales i regionene Guangxi og Lianshan i Folkerepublikken Kina av til sammen rundt 14 000 000 mennesker. Zhuang, som er et tai-språk, og dermed i slekt med språk som thai og laotisk, er offisielt språk i begge disse regionene. Standardisert zhuang er basert på dialekten som brukes i Wumeng fylke. Zhuang danner et dialektkontinuum med buyei.
Tonespråk
Zhuang er et tonespråk med seks toner i åpne stavelser.
Språket har to toner (høy og lav) i lukkede stavelser.
Skriftsystemer
I over tusen år ble zhuang skrevet med logogrammer kalt sawndip, som ble lånt fra kinesisk skrift. I 1957 ble en versjon av det latinske alfabetet med noen spesialbokstaver tatt i bruk for det nye, standardiserte zhuang. En rettskrivingsreform i 1986 erstattet spesialbokstavene med «vanlige bokstaver», slik at det kunne skrives med ASCII-tegnsettet, for å gjøre det lettere å trykke tekster på zhuang, og å bruke språket på datamaskiner.
Tabellene under sammenligner stavinga før og etter reformen i 1986.
Appleby-in-Westmorland
Appleby-in-Westmorland er en by og verdslig sogn i Cumbria i nordvestlige England. Den ligger på innenfor en løkke av elven Eden og har en befolkning som ved folketellingen av 2011 utgjorde 3 048 innbyggere. Den er blant de minste steder i England med bystatus.
Byen ligger i det historiske grevskapet Westmorland hvor byen var dets administrasjonsby. Dens navn er egentlig kun Appleby fram til endringen av lokalstyre i 1974 da grevskapet ble en del av Cumbria. Da det etterfølgersognet ble opprettet for det tidligere borough Appleby, ble navnet endret, men i bevarelse av det historiske grevskapets navn.
Operasjon Albion
Operasjon Albion var den tyske operasjonen som okkuperte de estiske øyene Saaremaa (Ösel), Hiiumaa (Dagö) og Muhu (Moon) som da var en del av den nye russiske republikken i september/oktober 1917. Operasjonen var en kombinert land- og sjøaksjon.
Bakgrunn
Tidlig i krigen hadde disse øyene liten strategisk betydning for noen av de to krigførende partene. Men etter uroen og februarrevolusjonen i Russland i 1917, antok den tyske overkommandoen at en erobring av øyene ville utmanøvrere det russiske forsvaret og gjøre St. Petersburg mer utsatt for et eventuelt angrep.
Kampene
Operasjonen på land ble innledet med den tyske landgangen i Tagalaht-bukta på Saaremaa 11. oktober 1917, etter omfattende sjømilitær aktiviteter for å rydde miner og nedkjempe kystartilleriet, og full tysk kontroll over øya var sikret 18. oktober.
Etter to mislykkede forsøk, lyktes tyskerne med en landgang på Hiiumaa 19. oktober og inntok hele øya den følgende dagen. Den russiske østersjøflåten måtte trekke seg tilbake fra Muhu-sundet etter store tap som følge av et sjøslag.
Tyskerne hevdet at de tok 20,000 krigsfanger og erobret 100 kanoner under operasjonen.
Kamilla Érsek
Kamilla Elisabeth Røed Érsek (født 23. mars 1984 i Fredrikstad) er en norsk håndballspiller, som spiller både håndball og beachhåndball.
Hun har medalje fra både EM og VM i beachhåndball for Norge. Hun begynte å spille håndball da hun var 10-11 år gammel, og drev med turn før dette.
Karriere
Érsek spilte for Skogstrand IL som barn, deretter for Fjellhammer IL. I 2003 reiste hun til Spania, og spilte håndball tre år der, fra 2003 til 2006. Hun spilte for Handbol Amposta i 2003/04, deretter Santander Marian Park sesongen 2004/05 og Malaga costa del sol sesongen 2005/06.
Hun spilte for Fredrikstad Ballklubb fram til 2012, hvorav de siste to årene var i eliteserien. Der scoret hun 111 poeng i sesongen 2011/12, og ble ligaens syvende mestscorende spiller den sesongen. Etter dette spilte hun for Oppsal i 2012/13-sesongen, der hun scoret 79 mål, men valgte å ikke forlenge avtalen etter denne sesongen, for å slippe pendling fra Fredrikstad til Oslo.
Hun deltok ved EM i beachhåndball 2011 i Umag i Kroatia, der Norge kom på 4.-plass. Året etter deltok hun også ved VM i beachhåndball 2012 i Muskat i Oman, der det norske laget fikk bronse etter tap i semifinalen mot Brasil, og seier i bronsefinalen mot Ungarn. I juli 2013 var hun med og vant en ny bronsemedalje i beachhåndball for Norge, ved EM i beachhåndball 2013 i Randers i Danmark, etter at de vant bronsefinalen 2-1 over Ukraina.
Hun spilte også på Norges lag som deltok i beachhåndball ved World Games 2013. De vant alle sine tre kamper i gruppespillet, men tapte 1-2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28-11 og 19-17, og kom dermed på 3.-plass.
Vatikanstatens riksvåpen
Vatikanstatens riksvåpen er et rødt våpenskjold med to nøkler lagt i kryss, tiara og bånd. I sin nåværende form ble riksvåpenet antatt 7. juli 1929. Tidligere var hver enkelt paves personlige våpen blitt benyttet som riksvåpen.
Symbolikk
Den røde fargen var inntil 1808 pavens tradisjonelle farge. Denne tradisjonen ble brutt da Pius VII valgte gull og hvitt som nye pavelige farger. Det nye fargevalget er benyttet i Vatikanstatens flagg. Nøklene representerer Sankt Peters nøkler. Nøkkelen i gull symboliserer Kirkens åndelige makt. Nøkkelen i sølv representerer bestandighet. Tiaraen er pavens krone.
Elliptisk dverggalakse
Dvergelliptiske galakser er elliptiske galakser som er mye mindre enn andre. De klassifiseres som dE og er ganske vanlig i galaksegrupper og hoper, og er vanligvis ledsagere til andre galakser.
En av de mest nærliggende dvergelliptiske galaksene er M32, en satellitt til Andromedagalaksen. I 1944 bekreftet Walter Baade dvergellipsene NGC 147 og NGC 185 som medlemmer av den lokale gruppen ved å dele dem inn i individuelle stjerner. Å dele dem i stjerner var bare mulig fordi disse dvergellipsene er svært nære galakser. På 1950-tallet ble det også oppdaget dvergellipser i de nærliggende Fornaxhopen og Virigohopen.
Linn Isabel Eielsen
Linn Isabel Eielsen (født 25. mai 2000) er en norsk tegneserieskaper, forfatter og musiker.
Hun har skapt serien «L-innsikt», som har ukentlige faste spalter i aviser og sosiale medier. Serien går også fast i tegneseriebladet Storefri, og kom i albumformat i 2022 med tittelen Ikke mesterlig gjennomført, men kreativt tenkt. I tillegg til det har Eielsen skrevet månedlige kåserier for nettstedet Framtida.no.
I Don’t Like Mondays
«I Don't Like Mondays» er en sang som ble skrevet av Bob Geldof i 1979. Den ble The Boomtown Rats' mest kjente sang, og er inkludert på albumet The Fine Art of Surfacing.
Sangen handler om den 16 år gamle jenta Brenda Ann Spencer som den 29. januar 1979 skjøt lærere og elever på en skole i USA. Hun brukte et gevær som hun fikk av faren sin i julegave julen 1978. Da politiet og FBI spurte hvorfor hun gjorde noe så grusomt svarte hun lett «I just did it for the fun of it. I don't like mondays, this livens up the day» (oversatt: «Jeg gjorde det bare for moro skyld. Jeg liker ikke mandager, dette gjør at dagen blir litt livat»).
Cecilie Østensen Berglund
Cecilie Østensen Berglund (født i 1971 i Bærum) er utdannet jurist fra Universitetet i Oslo og er en norsk høyesterettsdommer.
Hun har juridisk embetseksamen fra 1998, og arbeidet som advokatfullmektig i advokatfirmaet Thommessen, Krefting, Greve & Lund fra 1998 til 1999. Fra 1999 til 2001 var hun dommerfullmektig ved Ytre Follo sorenskriverembete.
Paleobalkanske språk
Paleobalkanske språk er en utdødd undergruppe av indoeuropeiske språk som ble snakka på Balkan i oldtida. Underinndelinga av språkgruppa er omstridt, og noen mener at gresk, albansk og armensk tilhører denne gruppa. Med unntak av de språkene som har utviklet seg til gresk og albansk, er alle paleobalkanske språk utdødd, grunnet hellenifisering, romanifisering, slavifisering, og tyrkifisering.
Karl Ludwig von Haller
Karl Ludwig von Haller (født 1. august 1768 i Bern i Sveits, død 20. mai 1854 i Solothurn) var en sveitsisk jurist. Han er særlig kjent for sitt verk Restauration der Staatswissenschaften. Her argumenterer han etter Wienerkongressen 1815 for gjenopprettelsen og styrking av fyrstenes makt og legitimitet (politisk restaurasjon).
Cecilie Østensen Berglund
Etter å ha vært utreder i Høyesterett fra 2002, og deretter nestleder for Høyesteretts juridiske sekretariat, ble hun i 2006 ansatt som assisterende direktør i Høyesterett. Denne stillingen hadde hun fra 2007 til 2009. Hun var lagdommer i Borgarting lagmannsrett fra 2009 til 2013, først som konstituert lagdommer. I 2013 ble hun utnevnt til lagmann samme sted. Hun tiltrådte som dommer i Høyesterett den 1. januar 2017.
Paleobalkanske språk
Språk
De følgende språkene er rapportert for å ha blitt snakket på den balkanske hlavøya av antikkens greske og romerske forfattere:
Selv om disse språkene er alle medlemmer av indoeuropeiske språkfamilie, er slektskapet mellom dem uklart eller ukjent. Klassifisering av de språkene som ble snakket i regionen er meget vanskelig grunnet det faktum at de i liten grad er dokumentert. I tillegg er det problemer med at de som har utgitt undersøkelser om disse språkene vært preget av sterke patriotiske eller nasjonalistiske interesser som har kompromittert verdien av deres arbeid.
Cecilie Østensen Berglund
Sammen med høyesterettsdommer Karen-Anne Gussgard er Berglund den eneste utrederen i Høyesterett som senere har blitt utnevnt til høyesterettsdommer.
Våren 2021 søkte Berglund jobb som fylkesmann på Svalbard. "– På generelt grunnlag mener jeg det er positivt at dommere som sitter lenge i sine embeter i blant har permisjon, både for å kunne bidra på andre felt og for å bringe nye impulser tilbake," uttalte hun til Rett24.
Senere samme år oppnevnte regjeringen dommer Berglund som ny leder i styret for Domstoladministrasjonen med virkning fra 1. august 2021 for en periode på fire år.
Gøril Snorroeggen
Gøril Snorroeggen (født 15. februar 1985 i Trondheim) er en norsk håndballspiller oppvokst på Kattem. Hun spilte for det danske laget Team Esbjerg 2011–2013. Snorroeggen har spilt 102 A-landskamper og scoret 224 mål for det norske kvinnelandslaget i håndball. Hun har også spilt 48 ungdomslandskamper i håndball. På seniornivå har hun vært med på EM-gull i 2004 og i 2006, VM-sølv i 2007, VM-gull i 2011 og OL-gull i 2008 og 2012.
24. juni 2010 skrev hun under for det danske laget Team Esbjerg med oppstart 1. januar 2011. Ble årets playmaker i Danmark i sesongen 2011/12. Hun har tidligere også spilt fotball og har seks ungdomslandskamper.
Hennes søster Marte Snorroeggen spilte også håndball (48 ungdomslandskamper og 18 seniorlandskamper).
Sildrebergmåler
Sildrebergmåler (Entephria flavicinctata) er en sommerfugl i gruppen av de egentlige målere (Geometridae). Denne ganske variable, grå arten lever på steinete steder der larvenes vertsplanter, sildre (Saxifraga spp.) og bergknapp (Sedum spp.) vokser.
Levevis
Larven lever på sildre (Saxifraga spp.) og bergknapp (Sedum spp.), i Skandinavia særlig på gulsildre (Saxifraga aizoides). Disse plantene vokser helst på berg eller steinete og fuktige steder.
Utbredelse
Arten finnes over det meste av Europa, og også i Midtøsten. I Norge er den funnet fra Buskerud i sør til Finnmark i nord, mest i indre strøk.
Iver Knotten
Iver Johan Knotten (født 17. desember 1998 i Ramnes) er en norsk landeveissyklist fra Bjune i tidligere Re kommune, som representerer Tønsberg Cykkelklubb. Hans far, Jon Erik Knotten, tok NM-sølv i lagtempo på 1980-tallet.
Karriere
Han startet karrieren i Re Sykkelklubb, og ble kåret til «Årets idrettsnavn» i Re for 2016 etter en avstemming i ReAvisa. Knotten har fire juniormedaljer fra NM i landeveissykling, og tok gull i både lagtempo og individuell tempo under NM i landeveissykling 2016 i Bodø.
Han fikk sitt internasjonale gjennombrudd under EM i landeveissykling i 2016, der Knotten syklet inn til bronsemedalje i tempo for junior, 11 sekunder bak vinneren Alexys Brunel fra Frankrike.
Gursken Idrettslag
Gursken Idrettslag (stiftet i 1972) er et idrettslag fra Gurskebotn i Møre og Romsdal. Naboklubb til blant annet Bergsøy IL, Gurskøy IL, IL Hødd, Larsnes IL og Tjørvåg IL. Terje Clausen var klubbens første formann.
Fotball
A-laget i fotball er ett samarbeidslag med naboklubben Larsnes Idrettslag. Da laget i 2010 rykket opp til 3. divisjon, måtte samarbeidslaget bli skilt ut i egen klubb. Klubben endte opp med navnet Larsnes/Gursken Fotballklubb under stiftelsesmøtet 9. november 2010. Gursken har også flere lag i aldersbestemte klasser, og klubben har fostret en rekke spillere til større klubber.
Martin Fyrileiv
I tillegg til å være forfatter, jobber Fyrileiv til daglig som lærer ved Høknes barneskole i Namsos kommune.
Forfatterskap
Fyrileiv var en av seks vinnere i Schibsted forlags manuskonkurranse for barne- og ungdomslitteratur i 2011, og mottok TÆL-prisen for skrivingen i 2012. Han debuterte som forfatter i 2014, 36 år gammel med boka Bergtatt: Portvokteren (Schibsted forlag, 2014) - Første bok i en serie av fantastisk litteratur på norrøn grunn for barn og unge (10+).
Slaget om Saigon (1968)
Slaget om Saigon i perioden 30. januar til 7. mars 1968 var det første større slaget om byen under Vietnamkrigen. Det kom som en del av den nordvietnamesiske Tết-offensiven. Flere steder i og rundt Saigon ble angrepet av omkring fem bataljoner fra Den nordvietnamesiske hæren, under ledelse av Trần Văn Trà. Det totale nordvietnamesiske tapet i disse to angrepene var mer enn 1 100 mann. Til tross for de ujevne tapstallene, som var typiske for hele Vietnamkrigen, klarte nordvietnameserne og FNL å ta store deler av byen.
Kampene
Forsvaret av byen var et ansvar for Sør-Vietnam, uten at amerikanske styrker var avsatt til dette. Sør-Vietnams hær hadde åtte infanteri-bataljoner til forsvaret, sammen med lokale politistyrker. Etter at angrepet ble iverksatt, ble forsvaret 3. februar forsterket med fem rangers-bataljoner, fem bataljoner fra marineinfanteriet og fem bataljoner fallskjermjegere. Etter hvert deltok også enheter fra den amerikanske hæren, herunder en militærpoliti-bataljon, syv infanteribataljoner, og seks artilleri-bataljoner.
Flybaser
En annen flybase, Bien Hoa, ble også angrepet, og her ble tyve fly ødelagt. Samtidig med disse hovedangrepene, gikk lokale FNL-grupper til angrep på lokale politistasjoner, samt byens hovedpolitistasjon.
Den nasjonale radioen
Det viktigste målet for FNL var imidlertid den nasjonale radiostasjonen, en av offensivens hovedmål, hvor de skulle erobre denne og spille av et opptak av Hồ Chí Minh som erklærte at byen var frigjort og oppfordret til et nasjonalt opprør resten av Sør-Vietnam. Bygningen ble erobret, og holdt i seks timer, men okkupantene var ikke i stand til å spille av opptaket fordi linjene fra studioet til kringkastingstårnet, som var plassert et annet sted, ble kuttet umiddelbart etter at radiostasjonen falt.
Den amerikanske ambassaden
Et av de mest spektakulære angrepene i offensiven kom da 19 sprengingseksperter fra FNL kl 02.45 31. januar angrep den nybygde amerikanske ambassaden som lå i Thong Nhut-boulevarden (i dag Le Duan) nr 4 på hjørnet av Thong Nhut og Mac Dinh Chi-gaten. Denne ble åpnet i september året før, og var lagt inne på et 12,900 m² stort område som var avstengt med en 2,4 meter høy mur. Ambassadeområdet var delt i to adskilte sikkerhetssoner, adskilt med en mur og stålport mellom konsulat-avdelingen og ambassadens øvrige kontorer. Den nye ambassaden var en av byens høyeste bygninger da den sto ferdig og ble anlagt etter at den tidligere ambassaden i Hàm Nghi-boulevarden nr 39 hadde blitt utsatt for en bilbombe 30. mars 1965 som drepte 21 mennesker og skadet ytterligere 183 andre. FNL-gruppen hadde samlet seg umiddelbart etter midnatt i et bilverksted i Phan Thanh Gian gaten 59 hvor de fikk tildelt våpen og de siste instruksjonene. De dro til ambassaden i en lastebil og en taxi, og da taxien rundt hjørnet fra Mac Dinh Chi-gaten og inn i Thong Nhut-boulevarden, åpnet gruppen ild mot de to amerikanske ambassadevaktene ved porten. Vaktene besvarte ilden, stengte stålporten og varslet at de var under angrep. Sprengningsekspertene lyktes å sprenge et lite hull i muren ut mot Thong Nhut-boulevarden, men de to første FNL-soldatene som krabbet inn ble umiddelbart skutt av de to amerikanske portvaktene. Vaktene tilkalte assistanse via radiosambandet, før de selv ble drept av de neste FNL-soldatene. FNL-soldatene ble da beskutt av en amerikansk sersjant fra ambassadetaket, men avstanden var for lang til at det utgjorde noen reell trussel. Inne på området startet FNL-soldatene en beskytning av bygningen med kinesisk produserte automatgeværer og russiskproduserte RPG-2 rakettdrevne granater.
Den amerikanske sersjanten, som da var den eneste gjenlevende av vaktmannskapene, gikk da i dekning på taket og ventet på at FNL-soldatene skulle finne ham. En amerikansk patruljebil som hadde fanget opp radiomeldingene om assistanse, ble beskutt så snart de ankom området. Foruten de tre vaktsoldatene, var det to vietnamesiske og seks amerikanske sivile i bygningen da den ble angrepet.
Selv om FNL-soldatene hadde med nok C-4-sprengstoff til å kunne ta seg inn i bygningen, var begge deres kommandanter blitt drept, og de gjenværende ble usikre på hva de skulle gjøre. I tillegg var de under sterk ild fra de nyankomne amerikanske soldatene. De gikk da i dekning for å besvare ilden fra amerikanskere, og i tillegg kom det en gruppe amerikanske marinesoldater som bodde fem kvartaler unna.
Da dagslyset kom, rykket de amerikanske forsterkningene inn på området og drepte de gjenværende FNL-soldatene, men de fleste av dem var allerede sterkt skadd etter den langvarige skuddvekslingen gjennom natten. 18 av de 19 FNL-soldatene som angrep ambassaden ble drept, den 19. tatt til fange. Kl 09.20 ble angrepet erklært avblåst, med tilsammen fem drepte amerikanske soldater.
Bare det faktum at FNL var i stand til å rette et anslag mot selve ambassaden, gjorde at angrepet ble ansett som en stor taktisk seier for Nord-Vietnam og FNL, selv om 18 av 19 angripere ble drept og den siste tatt til fange. Dette angrepet hadde en sterk symbolverdi da det viste hvor sårbare amerikanerne var og hvor langt unna de var løftene om snarlig militær seier og fred.
Cholon
Rundt formiddagen var de fleste angrepene mot Saigons sentrum blitt slått tilbake, men harde kamper fortsatte i mer enn en uke i flere bydeler, og flere av disse ble sterkt skadet både av kamphandlingene og av amerikanske fly- og artilleriangrep. Særlig den kinesiske bydelen Cholon sørvest for byens sentrum ble hardt rammet, da kampene raste der inntil midten av februar. Særlig rundt veddeløpsbanen Phu Tho hvor FNL hadde sitt kommandosenter. Bitter og ødeleggende bykrigføring raste fra hus til hus, og 4. februar ble innbyggerne beordret evakuert fra sine hjem. Kampene tok ikke slutt før etter kraftige kamper mellom sørvietnamesiske styrker og FNL tok slutt først 7. mars.
Adams' fotografi
Den amerikanske fotografen Eddie Adams tok 1. februar et bilde under kampene som viser den sørvietnamesiske politigeneral Nguyễn Ngọc Loan som henretter en sivilkledd FNL-offiser på gaten i Saigon, foran amerikanske fotografer og fjernsynskameraer. Bilde skulle bidra til å svekke oppslutningen om det amerikanske engasjementet i krigen.
Fangen, Nguyễn Văn Lém, var angivelig kaptein for en tropp FNL-soldater som nettopp hadde henrettet sørvietnamesiske politifolks hustruer, barn og andre slektninger. 34 bundne og drepte sivilister var blitt funnet i bare ett dike. Nguyễn Văn Lém hadde angivelig vært stolt av sin dåd og skrytt av at han hadde klart å finne og likvidere alle på dødslisten han hadde fått.
Adams vant Pulitzerprisen for bildet av henrettelsen, men skulle snart beklage den virkning fotografiet fikk i USA. Han skrev i Time:
Adams beklaget også personlig overfor general Nguyễn og hans familie for en uopprettelige skaden bildet gjorde mot ham. Da general Nguyễn døde i 1998, hyldet Adams ham som en «helt» i «en rettferdig sak».
Etterspill
4. mai slo Nord-Vietnam igjen til mot 119 mål i hele Sør-Vietnam, herunder Saigon, som en del av fase II i Tết-offensiven. Men denne gangen var etterretningene bedre og USA og Sør-Vietnam var bedre forberedt. De fleste av de angripende enhetene ble avskåret allerede før de nådde sine mål. 13 FNL-bataljoner nådde imidlertid gjennom forsvaret, og skapte kaos innen Saigon. Det raste kamper i to dager blant annet i Phu Lam og rundt Y-broen i Tan Son Nhut. Etter åtte dager ble FNL-styrkene drevet ut, som etterlot seg 3,000 døde.
25. mai rettet Nord-Vietnam og FNL en ny angrespbølge mot Saigon, men denne gangen var ikke amerikanske installasjoner mål. I stedet angrep og okkuperte FNL-enheter seks buddhistiske pagoder, og regnet med at disse ville bli forskånet for artilleri- eller bombeangrep. Igjen var de hardeste kampene i Cholon. Her overga 18. juni 152 medlemmer av FNLs Quyet Thang-regiment seg til enheter fra den sørvietnamesiske hæren, og dette var den største enkeltgruppen som overga seg i løpet av krigen. Men igjen var det sivilbefolkningen som ble påført de største lidelsene, da ytterligere 87,000 ble hjemløse, mer enn 500 ble drept og 4,500 ble skadet.
Hallstein Bronskimlet d.a.y.
Hallstein Bronskimlet d.a.y. (den aller yngste), født 1918. Forfatter og fritenker fra Volda. Var den første av Flåklypa-figurene Kjell Aukrust introduserte i Mannskapsavisas avisspalte Våre Duster, og som senere ble overført til den fiktive avisen Flåklypa Tidende.
Bronskimlet d.a.y. har høye tanker om seg selv og har mottatt stipender, men blir lite lest. Han er forfatter av «Eg baska meg trøyt».
Hallstein Bronskimlet d.a.y. – en av de fire store (Cappelen, 1997) er en humorbok av Kjell Aukrust som samler tidligere tekster fra Flåklypa Tidende.
Venus (gudinne)
Venus (klassisk latin: /ˈwɛ.nʊs/) var i romersk mytologi gudinnen for kjærlighet, skjønnhet og fruktbarhet, og hun spilte en nøkkelrolle i mange romerske religiøse festivaler og myter.
Venus var opprinnelig en vårgudinne, men senere kjærlighetsgudinnen, hun var kvinneskjønnhetens- og den spirende naturs gudinne, vindyrkingens beskytterinne. Fra 200-tallet f.Kr. førte den økende helleniseringen av de øverste klassene i Roma til at hun ble identifisert med og sammenlignet med den greske mytologiens gudinne Afrodite.
Symbolet hennes er blitt et generelt feminint kjønnssymbol.
Etymologi
Substantivformen av Venus betyr «kjærlighet» og «seksuelt begjær» på latin og har mulige forbindelser til venerari («å ære», «å glede») og venia («nåde», «ynde», «dyd») via en mulig felles rot i indoeuropeiske *venes-, sammenlignbart med sanskrit van («kjærlighet», «ære»). Navnet Venus kan muligens omfatte eller legemliggjøre funksjonen å beære og å gi gaver til den hellige av den som søkte gunst: slik handlinger kan bli tolket som gudenes forledelse, fristelse eller tiltrekningskraft (trolldom) av de dødelige. Det tvetydige i denne funksjonen er antydet i det etymologiske slektskapet med rotordet *venes- med latinske venenum (gift (forgifte), gift (ondskap)), i betydningen av «fortrolling», «magisk kjærlighetsdrikk».
Kult
Kulten til Venus begynte i oldtidsbyen Ardea (35 km sør for Roma) og havnebyen Lavinium til regionen Latium (hvor Roma ble grunnlagt). Den 15. august 293 f.Kr. ble det eldste kjente tempelet dedisert henne, og 18. august ble en festival kalt Vinalia Rustica. Etter Romas nederlag i slaget ved Trasimene 217 f.Kr. i begynnelsen av Andre punerkrig anbefalte det sibyllinske orakel den sicilianske Venus av Eryx ble importert; et tempel ble dedisert henne på Kapitolhøyden i 217 f.Kr. Et andre tempel for henne ble innviet i år 181 f.Kr.
Venus synes å ha spilt en rolle i den private husholdningen til en del romere. Julius Cæsar hevdet å ha henne som en stammor (Venus Genetrix); muligens en langvarig familietradisjon, helt klart en som ble overtatt som det av Cæsars arving Augustus. Venusstatuetter har blitt funnet i helligdommer (lararia) i ganske ordinære hjem. I skjønnlitteraturen plasserte Petronius en blant larene i helligdommen i hjemmet til frimannen Trimalchio.
Venus i mytologien
Venus ble assosiert med den greske gudinnen Afrodite og den etruskiske gudinnen Turan, og lånte mytologiske aspekter fra dem begge. Som med de fleste andre guder og gudinner i romersk mytologi er det litterære konseptet av Venus dekket av mytologiske lån fra gresk mytologi og religion. Den tidligere etruskiske eller latinske grøde- og vegetasjongudinnen ble bevisst assosiert med Afrodite.
I en del romersk mytologi var Eros sønn av Afrodite og Mars, krigsguden. Andre ganger ble Venus forstått som ektefelle til Vulkan, ildens gud. Vergil, da han hyllet sin patron Augustus og Julius (slekt) |gens Julia, gjorde Venus, (som Julius Cæsar hadde adoptert som sin beskytterinne), til stammor for hele det romerske folk ved dets legendariske grunnlegger Aineias og hans sønn Iulus.
Liste over vinnere av Guldbaggen i kategorien Beste film
Vinnere av filmprisen Guldbagge i kategorien Beste film vises nedenfor:
Nicolas Anelka
Nicolas Sebastian Anelka (født 14. mars 1979 i Le Chesnay) er en tidligere fransk fotballspiller spilte 53 kamper og scoret 15 mål for.
Han startet i Paris Saint-Germain som juniorspiller, men i en alder av 17 år ble han kjøpt av Arsenal FC for £500 000. I 1998–99 ble han kåret til PFA Young Player of the Year, og etter sesongen dro han til Real Madrid for £22.3m.
I januar 2005 gikk han til Fenerbahçe for £7m. Sommeren 2006 gikk han til Bolton Wanderers for £8m. Januar 2008 gikk han til Chelsea FC for 15m pund. Med disse summene var Anelka tidenes dyreste spiller, en totalsum på 85 millioner pund.
Nicolas Anelka fikk problemer da han gikk fra Arsenal til Real Madrid. Han fikk en meget dårlig sesong, og ble ikke veldig mye bedre da han gikk til moderklubben PSG. Sommeren 2006 snudde karrieren hans igjen da han gikk til Bolton Wanderers, og ble straks i gode gamle formen. Anelka gikk så til Chelsea, og han kom inn som innbytter under Mesterligafinalen i 2008 mot Manchester United og tok det straffesparket i straffesparkkonkurransen som Edwin van der Sar reddet.
Men så snakket han stygt om landslagssjef Raymond Domenech, og ble ifølge Avisa Nordland sendt hjem under VM i fotball 2010. Dagen etter meldte Sarpsborg Arbeiderblad at medspillerne nektet å trene for å støtte ham.
Så spilte han litt i Kina, Italia og India (som spillende trener i Mumbai City) før han la opp.
Alpene
Alpene er Europas største fjellmassiv. Med et areal på ca. 200 000 km² utgjør Alpene det største fjellområde i Europa. Alpene er med sitt høyeste punkt 4808 moh. (Mont Blanc) Europas høyeste. Andre regner Elbrus (5642 moh. i Kaukasus), som også kan regnes til Europa, som det høyeste. Med sin sentrale beliggenhet mellom Sentral-, Syd-, Vest- og Øst-Europa har Alpene dessuten en stor historisk, økonomisk, økologisk og klimatisk betydning for verdensdelen.
Olav Aspheim
Olav Aspheim (født 24. november 1921, død 9. mars 1948) var en norsk NS-mann, frontkjemper og statspolitikonstabel.
Alpene
Avgrensning og geografi
Alpenes vanligste definisjoner tar utgangspunkt i geologien og topografien:
Olav Aspheim
Aspheim var gårdsarbeider fra Ringerike, og meldte seg inn i Nasjonal Samling i oktober 1940. Han vervet seg som frontkjemper, og tjenestegjorde i 5. SS-Division «Wiking».